Dragon Ball

Dragon Ball () on Akira Toriyaman ideoima manga-sarja. Mangaa julkaistiin Japanissa viikoittain, "Weekly Shonen Jump" -lehdessä vuosina 1984–1995, tänä aikana Toriyama piirsi 519 lukua. Sarja rakentuu Son Gokun ympärille, jonka seikkailuja seurataan aina lapsuudesta aikuisuuteen asti. Sarja on saanut inspiraationsa vanhasta kiinalaisesta klassikosta "Xiyouji". Sarjaan kuuluu 42 mangakirjaa ja sen pohjalta on tehty useita anime-sarjoja ja -elokuvia.
Sarja on julkaistu kirjoina monissa maissa. "Dragon Ballilla" oli "Ranma 1/2:n" kanssa merkittävä rooli mangan läpimurrossa Euroopassa 1990-luvulla. Sarjan on julkaissut suomeksi Sangatsu Manga. Suomessa sarjaa suositellaan yli 12-vuotiaille.
Dragon Ballin tarina.
Lohikäärmekuulat () ovat tärkeä osa tarinaa, mutta eivät ole pääosassa useimmissa juonikuvioissa. Maagisia lohikäärmekuulia on seitsemän, ja ne sijaitsevat maailman eri kolkissa. Kun ne kerätään yhteen, ne pystyvät herättämään Shenlong-lohikäärmeen, (tunnetaan animessa nimellä Shenron), joka pystyy täyttämään yhden toivomuksen (myöhemmin 2). Kun kuulilta on toivottu jotain, ne levittäytyvät taas ympäri maailmaa ja ovat käyttökelvottomia vuoden ajan. Namekilainen Dende, josta tuli maan vartija Piccolon ja Kamin yhdistyessä, vahvisti kuulien voimaa, minkä jälkeen Shenlong pystyi toteuttamaan 2 toivetta yhden sijaan. Ennen olisi vienyt ikuisuuksia etsiä kaikki kuulat, mutta tarinan alussa 16-vuotias tyttö nimeltä Bulma on keksinyt "lohikäärmekuulatutkan", joka näyttää kuulien sijainnin ja tekee etsinnästä paljon helpompaa ja nopeampaa.
Goku on "saiyalainen". Vegeta-planeetalta tulleet saiyalaiset ovat vahva hännällinen rotu, joka toimi Friezan alaisuudessa tuhoten planeettojen asutusta ja myyden planeetat sitten Friezalle. Saiyalaiset olivat väkivaltainen rotu, joilla taistelu ja tappaminen on verissä. Gokun (joka tunnetaan myös saiyalaisnimellään Kakarot) isän Bardockin johdolla saiyalaisista oli kuitenkin tulossa Friezan omia joukkoja vahvempia. Friezalle ei jäänyt muuta vaihtoehtoa kuin tuhota saiyalaiset kokonaan, niinpä hän räjäytti koko Vegeta-planeetan. Seitsemän saiyalaista kuitenkin selviytyi; prinssi Vegeta, joka kuului Friezan miehiin, sekä Vegetan apuri Nappa. Heidän lisäkseen Goku, hänen veljensä Raditz selviytyivät. Myös (pelkästään elokuvissa esiintyvät) Turles, Vegetan pikkuveli Tarble, sekä Broly joka on tunnettu legendaarinen supersaiyalainen ja hänen isänsä Paragas selviytyivät.
Goku lähetettiin Maahan tehtävänään tuhota maan asutus jotta saiyalaiset saisivat planeetan haltuunsa. Goku kuitenkin putosi vesiputouksella ja löi päänsä, jolloin hänestä tuli täysin puhdassydäminen, vaikkakin silti yhä piti taistelemisesta. Muut saiyalaiset selviytyjät, Vegeta, Nappa ja Raditz, olivat kuitenkin edelleen väkivaltaisia. Raditz saapui maahan tarkoituksenaan värvätä Goku mukaansa, mutta Goku kieltäytyi. Gokun sijaan Raditz vei mukanaan Gohanin (Gokun ja Chi-Chin pojan), kiristääkseen Gokun puolelleen. Goku ei voinut hyväksyä sitä, ja liittoutui entisen vihollisensa Piccolon kanssa pysäyttääkseen Raditzin. Yhdessä he lopulta tuhosivat Raditzin, mutta se maksoi Gokun hengen. Goku haki pääsyä Kuningas Kaioon alaisuuteen (King Kai) harjoittelemaan tämän pienelle planeetalle, jonka painovoima oli 10 kertaa suurempi kuin Maan painovoima. Kaioon alaisuudessa Goku oppi mm. Genki-kuulan (jolla myöhemmin voitettiin Majin Buu ja Omega Shenron), sekä Kaioken-tekniikan.
Täysikuuta katsoessaan saiyalaiset muuttuvat Oozaru -nimiseksi jättiläisapinaksi. Oozaru muodossa saiyalaisten voimat 10-kertaistuvat. Saiyalaisten hiukset eivät enää kasva syntymän jälkeen, mutta saiyalainen voi leikata tahtoessaan hiuksensa kokonaan pois, kuten Nappa. Saiyalaiset lähettävät jonkun vastasyntyneistä vauvoistaan vieraalle planeetalle, jotta lähetetty saiyalainen kasvaessaan tuhoaisi sen asukit, ja näin he myyvät planeettoja halukkaille.
Goku on harjoitellut ensin Kamesenninin johdolla Kuririn kanssa, mutta jo mangan numerossa 8 hän oli opettajansa tasoa. Lisäksi muun muassa Mestari Korin, joka on kissa, on ollut Gokun mestari, sekä Kami, Piccolon hyvä puoli, maan vartija, oli Gokun mestari.
Päähenkilö Goku on naimisissa suomenkielisessä versiossa Turun murretta puhuvan Chi-Chi-nimisen nalkuttavan naisen kanssa, koska oli luvannut tietämättään lapsena naivansa tämän. Heillä on vahva poika nimeltä Gohan, jonka pitäisi äitinsä mukaan lukea läksyjä, mutta hän mieluummin harjoittelee isänsä kanssa. Gohan on oppinut armottomalta namekilaiselta Piccololta paljon ja kunnioittaa tätä. Gohan on saanut nimensä Gokun kasvatti-isän Son Gohanin mukaan, jota Goku kutsuu ukikseen. Gokulla ja Chi-Chillä on toinenkin poika, Goten, joka syntyi vähän Cell-turnauksen jälkeen. Goten tapasi isänsä ensimmäistä kertaa maailman vahvin -turnauksessa ollessaan seitsemänvuotias.
Anime.
Mangakirjoja julkaistiin alun perin 42 kappaletta. Yhdysvalloissa sarja jaettiin kahteen osaan, "Dragon Ball" ja "Dragon Ball Z", ensimmäinen osa sisältää 16 kirjaa ja jälkimmäinen 26. Myös sarjan suomeksi julkaissut Sangatsu Manga noudatti alkuperäistä julkaisutapaa. Mangakirjoista on tehty kaksi animea, "Dragon Ball" ja "Dragon Ball Z". Animesarjojen pohjalta on tehty kaksi animea, "Dragon Ball GT" ja "Dragon Ball Super". Sarjojen tuottajana toimii Toei Animation.
"Dragon Ball" (DB)- ja "Dragon Ball Z" (DBZ) -animet perustuvat kumpikin alkuperäiseen "Dragon Ball" -mangaan. Dragon Ball -sarja loppui mangassa numeroon 17, kunnes Piccolo oli voitettu. Siten animessa "the Saiyan Saga" on ensimmäinen saaga "Dragon Ball Z:ssa". DB seuraa Gokun seikkailuja tämän varttuessa lapsesta aikuiseksi. Näissä tarinoissa on runsaasti fantasiaa ja huumoria. DBZ sijoittuu aikaan viisi vuotta DB:n jälkeen. "Dragon Ball GT" on jatkoa DBZ:lle, mutta sen tarina ei perustu alkuperäiseen mangaan. Akira Toriyama ei ollut mukana Dragon Ball GT:n tuotannossa, mutta loi siihen useita hahmoja sekä muutamia juoni-ideoita. 
Vastaanotto.
Maailmalla.
"Dragon Ball" on yksi menestyneimmistä manga-sarjoista. Esimerkiksi "Weekly Shōnen Jump" –lehden levikki kasvoi Toriyaman luomuksen ansiosta noin kuuteen miljoonaan kopioon viikossa. Sarjan päätyttyä levikki laski alle neljään miljoonaan.
Tarinaa on yksinomaan kirjan muodossa myyty yli 250 miljoonaa kappaletta toistaiseksi. Son-Gokun ja hänen ystäviensä tarina on vaikuttanut merkittävästi mangan suosioon Euroopassa. Esimerkiksi Carlsen Verlagin julkaisemat 42 saksankielistä yksittäistä tarinaa olivat myyneet yli 8 miljoonaa kappaletta helmikuuhun 2019 mennessä. 
Dragon Ball Suomessa.
Dragon Ball -manga herätti Suomessa keskustelua vuonna 2003 "Ilta-Sanomien" väitettyä lehden sisältävän ”rivouksia” ja viitteitä pedofiliaan. Väitteestä nousseen kohun johdosta mangan julkaisu Suomessa lopetettiin&lt;ref name="lehtinen/4.9.2004"&gt;&lt;/ref&gt;. Sittemmin sarjan ilmestyminen alkoi uudestaan, vaikkakin joitakin ruutuja sarjakuvassa oli sensuroitu. Sen jälkeen "Dragon Ballista" tulikin hyvin suosittu ja muitakin mangasarjoja alkoi ilmestyä suosion myötä. ”Dragon Ball” sisältää paljon kulttuuripohjaisia vitsejä, jotka suomenkielisessä versiossa on selitetty. Tämän ohella suomalaista DB-mangaa luetaan myös ”japanilaisittain” oikealta vasemmalle.
Elokuvat.
Dragon Ballista, Dragon Ball Z:sta, Dragon Ball GT:stä ja Dragon Ball Superista on tehty parikymmentä elokuvaa ja extraa. Monilla sarjaan perustuvilla elokuvilla on taipumus olla sopimatta mihinkään järkevään kohtaan sarjan aikajanassa. Vaikka viittauksia sarjan tiettyihin kohtiin löytyisikin, voi elokuvista löytää paljonkin yksittäisiä ristiriitoja. Esimerkiksi elokuvassa "Cooler's revenge" Goku oli juuri tullut Namekilta, mutta koko elokuvassa ei ilmaista, etteivät he olisi kuulleet androideista, vaikka Z-soturit kuulivat heistä samaan aikaan kun Goku saapui Namekilta. Eniten vastaavanlaisia paradokseja tapaa Dragon Ball Z -sarjan elokuvissa. Elokuvat ovat järjestyksessä Dragon Ballista Dragon Ball GT:hen.
Aiheesta julkaistut elokuvat ja tv-spesiaalit.
Dragon Ball.
Japanilainen nimike ensimmäisenä ja englantilainen jälkimmäisenä
Dragon Ball Z.
OVA: